open-index/open-wikipedia-markdown huggingface dataset:
அப்துல் ரசாக் (துடுப்பாட்ட வீரர்)

**அப்துல் ரசாக்** (Abdul Razzaq, பிறப்பு - டிசம்பர் 2, 1979) பாக்கித்தான் துடுப்பாட்ட அணியின் முனாள் சகலத் துறையர் மற்றும் தலைவர் ஆவார். இவர் பாக்கித்தான் அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடினார். 1996 ஆம் ஆண்டில் லாகூர், கடாபி துடுப்பாட்ட அரங்கத்தில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது 16 ஆவது வயதில்  இவர் அறிமுகமானார். 2009 ஐசிசி உலக இருபது20 போட்டியில் கோப்பை வென்ற பாக்கித்தான் அணியில் இவர் இடம்பெற்றிருந்தார். அனைத்துக் காலத்திற்குமான சிறந்த சகலத்துறையர்களில் ஒருவராக இவர் அறியப்படுகிறார். மொத்தமாக இவர் 265 ஒருநாள் பன்னாட்டுத் துடுப்பாட்டம் மற்றும் 46 தேர்வுத் துடுப்பாட்டப் போட்டிகளிலும் விளையாடியுள்ளார்.

தனது 38 ஆம் வயதில் ஓய்வினை அறிவித்த பிறகு உள்ளூர்ப் போட்டிகளில் விளையாட இருபதாக அப்துல் ரசாக் தெரிவித்தார்.

## தனிப்பட்ட வாழ்க்கை
அப்துல் ரசாக் ஆயிஷா என்பவரைத் திருமணம் செய்தார். இவருக்கு முகம்மது அஃப்சால், முகம்மது ஃபைஷால், முகம்மது அஷ்ஃபாக் ஆகிய மூன்று சகோதரர்களும், சைமா ஷாகித் எனும் சகோதரியும் உள்ளனர்.

## சர்வதேச போட்டிகள்
1996 ஆம் ஆண்டில் லாகூர், கடாபி துடுப்பாட்ட அரங்கத்தில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது 16 ஆவது வயதில்  இவர் அறிமுகமானார். பின் மூன்று ஆண்டுகள் கழித்து 1999 ஆம் ஆண்டில் பிரிசுபேன் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். 1999-2000 ஆம் ஆண்டுகளில் நடைபெற்ற கார்ல்டன் மற்றும் யுனைட்டட் சீரிசில் சிறப்பாக விளையாடியதன் மூலம் பரவலாக அறியப்பட்டார். இதில் ஹோபார்ட்டில் நடைபெற்ற  இந்தியத் துடுப்பாட்ட அணிக்கு எதிரான போட்டியில் 50 ஓட்டங்களைப் பதிவு செய்தார். மேலும் 5 இலக்குகளைக் கைப்பற்றினார். இதே தொடரில் ஆத்திரேலியத் துடுப்பாட்ட அணிக்கு எதிரன போட்டியில் கிளென் மெக்ராவின் ஒரே ஓவரில் 5 நான்குகள் அடித்து 20 ஓட்டங்களை எடுத்தார். மேலும் இந்தத் தொடரின் தொடர் நாயகன் விருதினைப் பெற்றார். இந்த சிறப்பான ஆட்டத்தின் மூலம் பாக்கித்தான் அணியில் நிலையான இடத்தைத் தக்கவைத்தார்.

## 1999 துடுப்பாட்ட உலகக்கிண்ணம்
இவர் தொடர்ச்சியாகப் பந்து வீச்சாளராகவும், மட்டையாளராகவும் சிறப்பக செயல்பட்டதனால் பாக்கித்தான் தேர்வுக்குழு உறுப்பினர்கள் இவரை உலகக்கிண்ணத் தொடருக்குத் தேர்வு செய்தனர். இங்கிலாந்தில் நடைபெற்ற  1999 துடுப்பாட்ட உலகக்கிண்ணத் தொடரில் சகலத்துறையராக இவர் சிறப்பான பங்களிப்பை அளித்தார். ஆத்திரேலியத் துடுப்பாட்ட அணிக்கு எதிரான போட்டியில் தனது முதல் அரைநூறினைப் பதிவு செய்தார். மேலும் இன்சமாம் உல் ஹக்குடன் இணைந்து அணியின் மொத்த ஓட்டத்தை 275 ஆக உயர்த்த உதவினார். இந்தப் போட்டியில் இவர் 60ஓட்டங்கள் அடித்து அணியை *சூப்பர் சிக்ஸ்க்கு* செல்ல உதவினார். பின் பிரிஸ்டலில் மேற்கிந்தியத்தீவுகள் துடுப்பாட்ட அணிக்கு எதிரான போட்டியில் 10 ஓவர்களை வீசி  32 ஓட்டஙகளை விட்டுக்கொடுத்து 3 இலக்குகளைக் கைப்பற்றினார். இதில் 3 ஓவர்களை மெய்டனாக வீசினார்.

## சான்றுகள்


பகுப்பு:பாக்கித்தானியத் துடுப்பாட்டக்காரர்கள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
கோதிக் கட்டிடக்கலை

**கோதிக் கட்டிடக்கலை** (*Gothic architecture*) என்பது ஐரோப்பியக் கட்டிடக்கலையின் ஒரு பாணியைக் குறிக்கும். குறிப்பாக இப்பாணி, தேவாலயங்கள், பேராலயங்கள் போன்றவற்றின் வடிவமைப்புக்களோடு தொடர்புடையது. 12 ஆம் நூற்றாண்டில் பிரான்சில் உருவாகிய இது மத்திய காலத்திலும் பயன்பாட்டில் இருந்தது. இதைத் தொடர்ந்தே 15 ஆம் நூற்றாண்டில் மறுமலர்ச்சிக் கட்டிடக்கலை உருவானது. 18 ஆம் நூற்றாண்டளவில் இங்கிலாந்தில் ஆரம்பமான கோதிக் மறுமலர்ச்சி முயற்சிகள், 19 ஆம் நூற்றாண்டில், ஐரோப்பாவிலும் பரவியது. இது சிறப்பாகச், சமயம் மற்றும் பல்கலைக்கழகக் கட்டிட வடிவமைப்புக்கள் ஊடாக 20 ஆம் நூற்றாண்டிலும் புழக்கத்திலிருந்தது.
[thumb|300px|left|கோதிக் கட்டிடக்கலையில் கட்டப்பட்ட [மிலான் பேராலயம்.]]

## மேலும் வாசிக்க
* Fletcher, Banister; Cruickshank, Dan, ''Sir Banister Fletcher's a History of Architecture'', Architectural Press, 20th edition, 1996 (first published 1896). . Cf. Part Two, Chapter 14.
* 
* Glaser, Stephanie, "The Gothic Cathedral and Medievalism," in: *Falling into Medievalism*, ed. Anne Lair and Richard Utz. Special Issue of *UNIversitas: The University of Northern Iowa Journal of Research, Scholarship, and Creative Activity*, 2.1 (2006) . (on the Gothic revival of the 19th century and the depictions of Gothic cathedrals in the Arts)
* 
* Tonazzi, Pascal (2007) *Florilège de Notre-Dame de Paris (anthologie)*, Editions Arléa, Paris, 
* 

## வெளி இணைப்புகள்

* Mapping Gothic France
* கோதிக் கட்டிடக்கலை பிரிட்டானிக்காவில்
*  Gutenberg.org
* , Archive.org, from Internet Archive

பகுப்பு:கட்டிடக்கலைப் பாணிகள்
பகுப்பு:இத்தாலியக் கட்டிடக்கலை
பகுப்பு:பிரெஞ்சுக் கட்டிடக்கலை
பகுப்பு:இங்கிலாந்தின் கட்டிடக்கலை

## மேற்கோள்கள்
கிளிநொச்சி

**கிளிநொச்சி** (*Kilinochchi*) இலங்கையின் வடமாகாணத்தில் அமைந்துள்ள ஒரு நகரமாகும். யாழ்ப்பாணத்தில் இருந்து ஏ9 வீதியில் தெற்காக 68 கிலோமீட்டர் தூரத்திலும் வவுனியாவிலிருந்து வடக்காக 75 கிலோமீட்டர் தூரத்திலும் உள்ளது. இது வட மாகாண சபையின் நிர்வாகத் தலைமையிடமாக உள்ளது. 2002 தொடக்கம் 2009ம் ஆண்டு வரை தமிழீழ விடுதலை புலிகளின் நிர்வாகத் தலைநகரமாக காணப்பட்டது.

இம்மாவட்டத்தைச் சேர்ந்தவர்கள் பெரும்பாலும் வேளாண்மையைத் தொழிலாகக் கொண்டுள்ளனர். வேளாண்மைக்கான நீர் இரணைமடு அக்கராயன், புதுமுறிப்பு, வன்னேரி, பிரமந்தனாறு, கல்மடு, புதுஐயன், கரியாலை நாகபடுவான், கனகாம்பிகை ஆகிய குளங்களில் இருந்து பெறப்படுகின்றது. வேளாண்மை ஆய்வுகளுக்கான இலங்கை அரச விவசாய ஆராய்ச்சி நிலையம் 155ஆம் கட்டையிலும் விவசாய விரிவாக்கச் செயற்பாடுகளிற்காக வட மாகாண விவசாய திணைக்களம் அரச அதிபர் விடுதிக்கு அண்மையிலும் மண்வள ஆராய்ச்சி நிலையம் இரணைமடுச் சந்தியிலும் அமைந்துள்ளன. பல்கலைக்கழக விவசாய பீடமும் பொறியியற் பீடங்களும் இலங்கை மத்திய வங்கியின் வடபிராந்தியத் தலைமையகமும் அறிவியல் நகர்ப்பகுதியில் அமைந்திருக்கின்றன. வட்டக்கச்சியில் இயங்கிய விவசாயப் பயிற்சிக் கல்லூரி தற்போது மூடப்பட்டுள்ளது. விதை நெல் ஆராய்ச்சி மற்றும் உற்பத்தி நிலையம் கரடிப்போக்கில் இயங்குகின்றது.

## கிளிநொச்சியிலுள்ள குளங்கள்
*இரணைமடுக்குளம்
*அக்கராயன் குளம்
*வன்னேரிக் குளம்
*கரியாலைநாகபடுவான் குளம்
*கனகாம்பிகைக் குளம்
*கல்மடுக் குளம்
*புதுமுறிப்புக் குளம்

## கிளிநொச்சியில் உள்ள பாடசாலைகள்

*கிளிநொச்சி மகா வித்தியாலயம்
*கிளிநொச்சி இந்துக் கல்லூரி
கிளிநொச்சி மத்திய மகா வித்தியாலயம்
பாரதிபுரம் மகா வித்தியாலயம்
கனகபுரம் மகா வித்தியாலயம்
புனித தெரேசா பெண்கள் பாடசாலை
முருகானந்த மத்திய கல்லூரி
பளை மத்திய கல்லூரி
முழங்காவில் மத்திய கல்லூரி
*இராமநாதபுரம் மேற்கு அ.த.க.பாடசாலை, கிளிநொச்சி

## மேற்கோள்கள்

## இவற்றையும் பார்க்க
* கிளிநொச்சிப் போர் (2008–2009)

## வெளி இணைப்புகள்



பகுப்பு:இலங்கை மாவட்டத் தலைநகரங்கள்
உலக உணவுத் திட்டம்

**உலக உணவுத் திட்டம்** (*World Food Programme*; WFP) என்பது ஐக்கிய நாடுகள் அவையின் ஒரு பிரிவு ஆகும். இது பட்டினியைப் போக்கவும், உணவுப் பாதுகாப்பை ஊக்குவிக்கவும் பாடுபடும் உலக அளவில் மிகப்பெரும் மனிதநேய அமைப்பாகும். இவ்வமைப்பின் கூற்றுப்படி, இது ஒவ்வொரு ஆண்டும் 83 நாடுகளில் சராசரியாக 91.4 மில்லியன் மக்களுக்கு உணவு உதவியை வழங்குகிறது. தமக்கும் தங்கள் குடும்பங்களுக்கும் போதுமான உணவை உற்பத்தி செய்யவோ அல்லது பெறவோ முடியாத மக்களுக்கு உதவ இவ்வமைப்பு உரோமில் உள்ள இதன் தலைமையகத்திலிருந்தும், உலகெங்கிலும் உள்ள 80 க்கும் மேற்பட்ட நாடுகளின் அலுவலகங்களிலிருந்தும் செயல்படுகிறது. இது ஐக்கிய நாடுகளின் மேம்பாட்டுக் குழுவின் உறுப்பினர் மற்றும் அதன் செயற்குழுவின் ஒரு பகுதியாகும்.

பட்டினியை எதிர்த்துப் போராடுவதற்கான முயற்சிகளுக்காகவும், மோதல்களால் பாதிக்கப்பட்ட பகுதிகளில் அமைதிக்கான நிலைமைகளை மேம்படுத்துவதில் அதன் பங்களிப்புகளுக்காகவும், போர் மற்றும் ஆயுத மோதல்களில் பட்டினியைப் பயன்படுத்துவதைத் தடுக்கும் முயற்சிகளில் ஒரு உந்து சக்தியாக செயல்பட்டதற்காகவும் இந்த அமைப்புக்கு 2020 ஆம் ஆண்டிற்கான அமைதிக்கான நோபல் பரிசு வழங்கப்பட்டது.

## வரலாறு
1962 இல் ஈரான் நாட்டில் ஏற்பட்ட பூமிஅதிர்ச்சி, அதைத் தொடர்ந்து அக்டோபரில் தாய்லாந்து நாட்டில் ஏற்பட்ட புயல், புதிய சுதந்திரம் பெற்ற அல்ஜீரியாவில் ஏற்ற 5 மில்லியனிற்கும் மேற்பட்ட அகதிகள் போன்ற பிரச்சினைகளைக் கருத்திற் கொண்டு 1963 ஆம் ஆண்டு பரீட்சாத்தகரமாக ஐக்கிய நாடுகளின் உலக உணவுத்திட்டமானது 3 ஆண்டுகளிற்கு ஆரம்பிக்கப் பட்டது. இதன் வெற்றிகரமான திட்டங்களைத் தொடர்ந்து சுனாமி பேரழிவு வரை அதன் பணிகள் தொடர்கின்றன. ஒவ்வொரு வருடமும் 90 மில்லியன் வறுமைக்கோட்டில் கீழ் இருக்கும் 56 மில்லியன் பட்டினியில் வாடிவதங்கும் சிறுவர்கள் இருக்கும் 80 இற்கும் மேற்பட்ட உலகின் வறிய நாடுகளில் இவ்வமைப்பானது உதவி வழங்கிவருகின்றது. இவ்வமைப்பானது உணவானது ஓர் மனிதனின் அடிப்படை என்கின்ற தத்துவத்தில் இயங்கிவருகின்றது.

## இலங்கையில் அதன் பணி
thumb|right|250px|இலங்கையில் உள்ள உலக உணவுத்திட்ட அலுவலகங்கள்
ஆரம்பத்தில் கொழும்பில் 1968 இல் அலுவலகம் ஒன்றை அமைத்தனர் அதைத் தொடர்ந்து வவுனியாவிலும் அதன் பின்னர் கிளிநொச்சியிலும் அலுவலங்கள் அமைக்கப் பட்டன. சுனாமி பேரளிவைத் தொடர்ந்து, யாழ்ப்பாணம், முல்லைத்தீவு, திருகோணமலை, மட்டக்களப்பு, அம்பாறை, காலி ஆகியமாவட்டங்களில் தனது பணியை 2005 ஆம் ஆண்டில் ஆரம்பித்து. 2006 ஆம் ஆண்டில் பொலநறுவையிலும் அனுராதபுரத்திலும் அலுவலகங்கள் திறக்கப் பட்டுள்ளது. 2008 ஆம் ஆண்டில் யுத்தக் காரணங்களுக்காக முல்லைத்தீவு அலுவலகம் மூடப்பட்டுள்ளது.

## இலங்கையில் நடைமுறைப் படுத்தப்படும் திட்டங்கள்
* தாய் சேய் போஷாக்கு
* கல்விக்கான உணவு
* வேலைக்கான உணவு
* பயிற்சிக்கான உணவு

## மேற்கோள்கள்

## வெளி இணைப்புகள்

* அதிகாரபூர்வ இணையதளம் உலக உணவுத் திட்டம் 
* போஷாக்கின்மைப் பிரச்சினை பற்றி உலக உணவுத்திட்ட அலுவலர் செல்வி சச்சிதானந்ததின் செவ்வி பிபிசியில்
* உணவுப் படை: கல்விசார்ந்த ஓர் விளையாட்டு  

பகுப்பு:நோபல் அமைதிப் பரிசு பெற்றவர்கள்
பகுப்பு:ஐக்கிய நாடுகள் நிறுவனங்கள்
மன்னார்

**மன்னார்** (*Mannar*) இலங்கையின் வடமாகாணத்தில் உள்ள ஒரு நகரமும், மன்னார் மாவட்டத்தின் தலைநகரமும் ஆகும். இதன் எல்லைகளாக கிளிநொச்சி, முல்லைத்தீவு, வவுனியா, அனுராதபுரம், புத்தளம் ஆகியன அமைந்துள்ளன.

## சுற்றுலாப் பிரதேசங்கள்
மன்னார் நகரப் பகுதியில் நகரத்தில் உள்நுளைகையில் அல்லது வெளியேறும் இடத்தில் பாலத்திற்கு அருகில் மூர்வீதியில் ஏறத்தாழ 1 கிலோமீட்டர் தொலைவில் சித்திவிநாயகர் கல்லூரிக்குச் சற்றே அப்பால் பெருக்க மரம் ஒன்றுள்ளது. இது பருமனில் பெருத்தவண்ணமுள்ளது. இதை அருகில் உள்ள தேவாலயம் ஒன்று பராமரித்து வருகின்றது. இதைவிடத் தேவாரத்தில் இடம்பெற்ற திருக்கேதீஸ்வரம்  யாத்திரீகர்கள் வந்துபோகின்றனர். அங்கே யாத்திரீகர் மடங்கள் பல உள்ளன.

அதே போல் மன்னாரில் உள்ள மடு ஆலயம் மிகப் பிரபலமான திருத்தலம் ஆகும். இங்கு இலங்கையில் உள்ள மக்கள் வருகை தந்து வழிபடுகின்றார்கள்.
மேலும் தலைமன்னார் கலங்கரை விளக்கம் புதியதொரு மாற்றம் கண்டு சுற்றுலா பயணிகளைக் கவரும் வண்ணம் அமைந்துள்ளது. அத்துடன் குஞ்சுக்குளம் தொங்கு பாலமும் மக்கள் தமது பொழுதைக் கழிக்கச் செல்லும் இடமாகும்.

## போக்குவரத்து

### புகையிரத சேவை
தலை மன்னாரில் இருந்து மன்னார் மற்றும் மதவாச்சி வழியாக தொடருந்துப் போக்குவரத்து கொழும்பு வரை காணப்படுகின்றது போர்க்காலத்தில் சேதமுற்றுக் காணப்பட்ட இப் பாதையினை இலங்கை-இந்திய நட்புறவின் அடையாளமாக இந்திய அரசின் நிதியில் இருந்து மீள புனரமைக்கப்பட்டுள்ளது

### பேருந்துச் சேவைகள்
கொழும்பிற்கு மன்னாரிலிருந்தும் வவுனியா ஊடாகவோ அல்லது நேரடியாக மதவாச்சியூடாகவோ பயணிக்கலாம்.
*மன்னார் - கொழும்பு (மதவாச்சி வழியாக)
*மன்னார் - வவுனியா
*மன்னார் - கொழும்பு மன்னாரிலிருந்து சிலாவத்துறை, மறிச்சிக்கட்டி, எழுவன்குலம், புத்தளம், சிலாபம், நீர்கொழும்பு, ஊடாக  கொழும்பை சென்றடைகிறது.
*மன்னார் - கல்பிட்டி, மன்னாரிலிருந்து சிலாவத்துறை, மறிச்சிக்கட்டி, எழுவன்குலம், புத்தளம், பாலாவி, நுறைச்சோளை, ஊடாக கல்பிட்டியைச் சென்றடையும்.
*மறிச்சிக்கட்டியில் இருந்து பாலைகுளி, ஊடாக சென்று வில்பத்து வழியாக சென்று அநுராதபுர மாவட்டத்தின் வெள்ளச்சி கிராத்தைச் சென்றடைய முடியும்.

## மன்னாரிலுள்ள பாடசாலைகள்
* மன்னார்/சித்திவிநாயகர் இந்துக்கல்லூரி (தேசிய பாடசாலை)
* மன்னார் முருங்கன் மத்திய கல்லூரி 
* மன்னார் புனித சவேரியார் ஆண்கள் தேசிய பாடசாலை
* மன்னார் சேவியர் பெண்கள் பாடசாலை
* மன்னார் புனித ஆன் மத்திய மகா வித்தியாலயம், வங்காலை
* வங்காலை மத்திய மகா வித்தியாலயம்
* இலுப்பைக்கடவை அ.த.க .பாடசாலை
* கள்ளியடி அ.த.க .பாடசாலை
* இலந்தைமோட்டை அரசினர் முஸ்லிம் கலவன் பாடசாலை
* புதுக்குடியிருப்பு அரசினர் முஸ்லிம் கலவன் பாடசாலை 
* மன்னார் சிலாபத்துரை முஸ்லிம் மகா வித்தியாலயம்.
*மன் / பத்திமா மத்திய மகா வித்தியாலயம், பேசாலை 
*மன் / சென் மேரிஸ் வித்தியாலயம், பேசாலை

## மேற்கோள்கள்

## வெளி இணைப்புகள்

* mannar.com
* Information on Mannar (Tamil)
* Official Mannar.com (Tamil)

பகுப்பு:வட மாகாணம், இலங்கை
*
பகுப்பு:இலங்கை மாவட்டத் தலைநகரங்கள்
அம்பாறை

**அம்பாறை** (*Ampara*, சிங்களம்: *අම්පාර*) இலங்கையின் கிழக்கு மாகாணத்தில் அமைந்துள்ள அம்பாறை மாவட்டத்தின் தலைநகரமாகும். இந்நகரம் இலங்கைத் தலைநகரமான கொழும்பிலிருந்து 320 கிலோமீற்றர் தூரத்தில் அமைந்துள்ளது. சிங்களவர், தமிழர், முஸ்லிம்கள் ஆகிய மூவினத்தவரும் இந்நகரத்தில் வசிக்கின்றனர்.

## மேற்கோள்கள்


பகுப்பு:அம்பாறை மாவட்டத்தில் உள்ள ஊர்களும், நகரங்களும்
பகுப்பு:கிழக்கு மாகாணம், இலங்கை
பகுப்பு:இலங்கை மாவட்டத் தலைநகரங்கள்
த. ஜெயசீலன்

**த. ஜெயசீலன்** (பிறப்பு - மார்ச் 5, 1973) யாழ்ப்பாணம் நல்லூரைச் சேர்ந்த ஈழத்து எழுத்தாளர். தொண்ணூறுகளிற் கவிதை எழுதத் தொடங்கியோரில் குறிப்பிடத்தக்க ஒருவர். இவரது கவிதைகளில் மரபுக்கவிதையின் சாயலைக் காணலாம். ஜெயசீலன் யாழ்ப்பாணம் இந்துக் கல்லூரியின் பழைய மாணவர். யாழ் பல்கலைக்கழக விஞ்ஞானப் பட்டதாரி ஆகி ஈராண்டுகள் விரிவுரையாளராக கடமை ஆற்றியவர். மூன்று ஆண்டுகள் ஆசிரியராக கடமை ஆற்றிய நிலையில் 2003ம் ஆண்டு இலங்கை நிர்வாக சேவை பரீட்சையில் தேறி மருதங்கேணி உதவி அரச அதிபராக கடமை ஆற்றி பின் காரைநகர் உதவி அரசராக கடமையாற்றி தற்போது பருத்தித்துறை பிரதேச செயலராக கடமையாற்றுகிறார். இரு கவிதைத் தொகுப்புக்களை வெளியிட்டுள்ளார்.

## இவரது நூல்கள்
* *கனவுகளின் எல்லை* (2001)
* "கைகளுக்குள் சிக்காத காற்று" (2004)
* "எழுதாத ஒரு கவிதை" (2013)
* "புயல் மழைக்குப் பின்னான பொழுது" (2014)

## வெளியிணைப்பு

* கவிஞர் த. ஜெயசீலன் 

பகுப்பு:ஈழத்து எழுத்தாளர்கள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
மறுமலர்ச்சி (இதழ்)

thumb|மறுமலர்ச்சி இதழ்
**மறுமலர்ச்சி** ஈழத்தின் இலக்கிய வரலாற்றில் மிக முக்கியமான ஒரு சஞ்சிகை. 1946 ஆம் ஆண்டு பங்குனியில் முதல் இதழ் வெளியானது. தி. ச. வரதராசன் (வரதர்), கா. மதியாபரணம், நாவற்குழியூர் நடராசன், ச. பஞ்சாட்சரசர்மா, க. இ. சரவணமுத்து ஆகியோரால் தொடங்கப்பட்டது. 1948 வரை 24 இதழ்கள் வெளியாகின. மறுமலர்ச்சி இதழில் வெளியான சிறுகதைகள் செங்கை ஆழியானால் தொகுக்கப்பட்டு *மறுமலர்ச்சிச் சிறுகதைகள்* என்னும் தலைப்பில் வெளிவந்துள்ளன.

பகுப்பு:ஈழத்து சஞ்சிகைகள்

## வெளியிணைப்பு
*மறுமலர்ச்சி இதழ்கள் - நூலகம் திட்டம்
மறுமலர்ச்சிக் கட்டிடக்கலை

15 ஆம் நூற்றாண்டில் தோன்றி ஐரோப்பாவில் பரவிய மறுமலர்ச்சிப் பண்பாடு சார்ந்த கட்டிடக்கலையே **மறுமலர்ச்சிக் கட்டிடக்கலை** (*Renaissance architecture*) எனப்படுகின்றது. ரோமப் பேரரசுக் காலத்தில் நிலவிய பண்பாட்டு அம்சங்கள் மீண்டும் புழக்கத்துக்கு வந்தமையையே இது குறிக்கின்றது.

## சிறப்பியல்புகள்

இப்பாணியில் பகுத்தறிவுக்கு ஒத்த தெளிவும், ஒழுங்கமைவும் கொண்ட உறுப்புக்கள் எளிமையான கணித அளவுவிகிதப்படி (*proportions*) அமைந்திருந்ததோடு, ரோமக் கட்டிடக்கலையின் உணர்வுபூர்வமான மீள் உருவாக்கமாகவும் இது அமைந்தது. இதற்கு முந்திய, கல் வேலைப்பாடுகளும், ஒழுங்கற்ற முக்கோணக் கூரை முகப்புகளும் அமைந்த பாணிகளுடன் ஒப்பிடுகையில், தூண்களையும், சமச்சீரான (*symmetry*) வடிவத்தையும் கொண்ட எளிமையான கட்டிடங்களை இப்பாணி வழங்கியது. செந்நெறிக்காலப் பாணித் தூண்களும், வடிவவியல் ரீதியில் சிறப்பாக அமைந்த வடிவமைப்புகளும், அரைக் கோள வடிவக் குவிமாடங்களும் மறுமலர்ச்சிக் கட்டிடக்கலையின் சிறப்பியல்புகளாகும்.

## இத்தாலிய மறுமலர்ச்சிப் பாணி

இந்த இயக்கம் 15 ஆம் நூற்றாண்டின் ஆரம்பத்தில் புளோரன்ஸிலும், மத்திய இத்தாலியிலும், மனிதத்துவத்தின் (Humanism) ஒரு வெளிப்பாடாக ஆரம்பமாகியது. இத்தாலியில் நான்கு விதமான மறுமலர்ச்சிப் பாணிகளை அடையாளம் காணக்கூடியதாக உள்ளது:

# லியோன் பட்டிஸ்டா அல்பர்ட்டி (*Leone Battista Alberti*) மற்றும் பிலிப்போ புரூணலெஸ்கி (*Filippo Brunelleschi*) ஆகியோரின் ஆரம்பகால மறுமலர்ச்சி,
# டொனாட்டோ பிரமண்டே (*Donato Bramante*) மற்றும் ராபேல் (*Raphael*) என்போரின் உயர் மறுமலர்ச்சி,
# மைக்கலாஞ்சலோ, கியூலியோ ரொமானோ, அண்ட்ரியா பல்லாடியோ போன்றோரின் ஆக்கங்களில் காணப்பட்ட பல்வேறுபட்ட செயற்பாங்குகள் சார்ந்த (*Mannerist*) போக்குகள், மற்றும்
# கியான் லொரென்சோ பெர்னினி என்பவரின் ஒருவித பரோக் பாணி.

மறுமலர்ச்சிப் பாணியானது இத்தாலியிலிருந்து பிரான்ஸ், ஸ்பெயின், போர்த்துக்கல், இங்கிலாந்து, ஜெர்மனி, போலந்து, சுவீடன் ஆகிய நாடுகளுக்கும் பரவிய போது, இப்பாணி அதன் முழு வடிவத்தில் வெளிப்பட்டது. எனினும் அந்தந்த நாடுகளின், உள்ளூர் மரபுகளையும், காலநிலைகளையும் கவனத்திற்கு எடுத்தே கட்டிடங்களைக் கட்டவேண்டி இருந்தது. காலப்போக்கில் இப்பாணியின் பல்வேறு கட்டங்களைத் தனிக் கட்டிடங்களில் தெளிவாக அடையாளம் கண்டுகொள்ள முடியாதபடி ஆகிவிட்டது. வெளிநாடுகளில் கூடிய அளவுக்கு இத்தாலிய மறுமலர்ச்சியைத் தழுவியது போலந்து நாட்டில் வளர்ச்சியடைந்த மறுமலர்ச்சிப் பாணியாகும்.

## குறிப்பிடத்தக்க மறுமலர்ச்சிக் கட்டிடங்கள்

## இவற்றையும் பார்க்கவும்

* கட்டிடக்கலைப் பாணி
* மறுமலர்ச்சி

பகுப்பு:கட்டிடக்கலைப் பாணிகள்
பகுப்பு:கட்டிடக்கலை வரலாறு
பகுப்பு:இத்தாலியக் கட்டிடக்கலை
வால்ரர் ஹமொண்ட்

**வால்டர் ரெஜினோல்ட் "வாலி" ஹம்மண்ட்** (19 ஜூன் 1903  - 1 ஜூலை 1965) இங்கிலாந்தின் முன்னாள் முதல் தரத் துடுப்பாட்ட வீரர் ஆவார். இவர், 1920 முதல் 1951 க்ளூசெஸ்டர்ஷையர் அணிக்காக விளையாடினார். ஒரு தொழில்முறை வீரராகத் தனது தொழில் வாழ்க்கையினைத் தொடங்கிய இவர் பின்னர் ஒரு தொழில் முறை அல்லாத வீரராக ஆனார் மற்றும் இங்கிலாந்துத் துடுப்பாட்ட அணியின் தலைவராக  நியமிக்கப்பட்டார். முதன்மையாக ஒரு மத்திய கள மட்டையாளராகக் களம் இறங்கினார். இவரைப் பற்றி *[[விசுடன் துடுப்பாட்டாளர்களின் நாட்குறிப்பு|விஸ்டன் கிரிக்கெட் வீரர்களின் நாட்குறிப்பில்]]* இவரது இரங்கலில் துடுப்பாட்ட வரலாற்றில் நான்கு சிறந்த மட்டையாளர்களில் ஒருவர் ஆவார் என புகழஞ்சலி சூட்டியது.1930 ஆம் ஆண்டில் சிறந்த துடுப்பாட்ட வீரராக இவர் , வர்ணனையாளர்களாலும் சக வீரர்களாலும் பரவலாக அறியப்பட்டார்.மேலும் சிறந்த முன்களத் தடுப்பாட்ட வீரர்களில் ஒருவராக அறியப்பட்டார்.

85 தேர்வுத் துடுப்பாட்டப் போட்டிகளில் விளையாடியுள்ள இவர்  7,249 ஓட்டங்கள் எடுத்துள்ளார். மேலும் 83 இழப்புகளையும் வீழ்த்தினார் .இதில் 20 தேர்வுத் துடுப்பாட்டப் போட்டிகளில் இவர் இங்கிலாந்துத் துடுப்பாட்ட அணியின் தலைவராக இருந்துள்ளார். அதில் நான்கு வெற்றிகள், மூன்று தோல்விகள், மற்றும் 13 டிரா ஆகியது. 1970 ஆம் ஆண்டில் கொலின் கவுட்ரியால் மிஞ்சும் வரை இவரது தொழில் வாழ்க்கையின் மொத்த ஓடங்கள் இவர் தான் அதிக ஓட்டங்கள் எடுத்த தேர்வுத் துடுப்பாட்ட வீரராக இருந்தார்.

## ஆரம்பாகல வாழ்க்கை
ஹம்மண்ட் 1903 ஜூன் 19 அன்று டோவரில் பிறந்தார். இவரின் பெற்றோர், வில்லியம் - ராயல் கேரிசன் ஆர்ட்டிலரியில் ஒரு *கார்போரல்* ஆவார். இவரது தாய் மரியன் ஹம்மண்ட் ஆவர். ஹம்மண்ட் தனது ஆரம்ப ஆண்டுகளை டோவரில் வாழ்ந்தார். அப்போது பெரும்பாலான காலங்களில் இவர் துடுப்பாட்டம் விளையாடினார்.  இவருக்கு ஐந்து வயதாக இருந்தபோது, இவரின் தந்தை சீன காவல் நிலையத்தில் பணியாற்ற ஹாங்காங்கிற்கு சென்றார். பின்னர் அங்கு இவர் சார்ஜெண்டாக பதவி உயர்வு பெற்றார்.இவரது குடும்பம் 1911 வரை அங்கேயே இருந்தது, அதைத் தொடர்ந்து 1914 வரை மால்டாவுக்கு பணிமாற்றம் பெற்றார்.

முதல் உலகப் போர் வெடித்தபோது, ஹாமண்ட்ஸ் ராயல் கேரிசனின் 46 ஆவது  நிறுவனத்தில்  பணியாற்றுவதற்காக இங்கிலாந்து திரும்பினார்.பின்னர் இவர் மேஜராக பிரான்சில் பதவி உயர்வு பெற்றார். 1918 ஆம் ஆண்டில் ஏமியன் அருகே இவர் கொல்லப்பட்டார். மரியன் சவுத்சீயில் குடியேறினர்.அங்கு வால்டர், தெ போர்ட்ஸ்மவுத் கிறாமர் பள்ளியில் சேர்ந்தார். பின்னர் இவர் சரன்ஸ்டெர் கிறாமர் பள்ளியில் சேர்ந்தார்.விவசாயம் செய்வதற்காக இவர் ஊக்குவிக்கப்பட்டார். பல நாட்கள் தனது நண்பர்களுடன் தங்கினார்.

போர்ட்ஸ்மவுத் மற்றும் சைரன்செஸ்டர் இரண்டிலும், ஹாமண்ட் துடுப்பாட்டம் ,கால்பந்து மற்றும் ஃபைவ்ஸ் உள்ளிட்ட விளையாட்டுகளில் சிறந்து விளங்கினார்.இவர் பள்ளியின் இரண்டாவது லெவன் அணியில் விளையாடினார். சைரன்செஸ்டரில், முதல் லெவன் அணி சார்பாக காலபந்து விளையாடினார்.பள்ளி துடுப்பாட்டப் போட்டிகளில் சிறப்பாக செயல்பட்டதனால் இவர் அணியின் தலைவராக ஆனார்.

## திருமணம்
ஹம்மண்ட் தனது முதல் திருமணத்திற்கு முன்னும் பின்னும் பல பெண்களுடன், சில சமயங்களில் பல சமகாலத்தவர்களுடன் பாலியல் உறவு கொண்டிருந்தார் என்று நம்பப்படுகிறது.

## சான்றுகள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:1903 பிறப்புகள்
பகுப்பு:1965 இறப்புகள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
படிகம்

[thumb|200px|right|[குவார்ட்ஸ் படிகம்]]
**படிகம்** (crystal) என்பது அதனை உருவாக்கும் அணுக்கள், மூலக்கூறுகள், அயன்கள் என்பன ஒழுங்கமைவான முறையில், திரும்பத் திரும்ப வரும் வடிவொழுங்கில் முப்பரிமாணங்களிலும் நெருக்கமாக அமைந்துள்ள ஒரு திண்மமாகும். படிகம் என்பதைப் **பளிங்கு** என்றும் சொல்வதுண்டு.

பொதுவாகத் திண்மமாதல் (solidification) செயற்பாட்டின் போதே படிகங்கள் உருவாகின்றன. ஒரு இலட்சிய நிலையில் விளைவு ஒற்றைப் படிகமாக இருக்ககூடும். இந் நிலையில் திண்மத்திலுள்ள எல்லா அணுக்களும் ஒரே படிக அணிக்கோவையில் (crystal lattice) அல்லது படிக அமைப்பில் பொருந்துகின்றன. ஆனால் பொதுவாக ஒரே நேரத்தில் பல படிகங்கள் உருவாவதால் உருவாகும் திண்மங்கள் பல்படிகத் தன்மை (polycrystalline) கொண்டவையாக அமைகின்றன. எடுத்துக்காட்டாக நாம் அன்றாடம் எதிர் கொள்ளும் உலோகங்களில் பெரும்பாலானவை பல்படிகங்களாகும்.

திரவத்திலிருந்து எவ்வகைப் படிக அமைப்பு உருவாகும் என்பது அத் திரவத்தின் வேதியியல் தன்மையிலும், எத்தகைய நிலையில் திண்மமாதல் நிகழ்கிறது என்பதிலும், சூழல் அமுக்கத்திலும் தங்கியுள்ளது. படிக அமைப்பு உருவாகும் செயற்பாடு பொதுவாகப் படிகமாதல் (crystallization) எனக் குறிப்பிடப்படுகின்றது.
[thumb|300px|left|[பிஸ்மத் படிகம்]]

வழக்கமாக குளிர்ச்சி அடைதலின்போது படிகங்கள் உருவானாலும், சில சமயங்களில் திரவங்கள் உறைந்து படிகமற்ற நிலையில் திண்மமாவதுண்டு. திரவங்கள் மிகத் துரிதமாகக் குளிர்வடைய நேரும்போது அதன் அணுக்கள் படிக அணிக்கோவையில் அவற்றுக்குரிய இடத்தை அடைவதற்கு முன்பே அசையும் தன்மையை இழந்துவிடுவதனாலேயே இந்நிலை ஏற்படுகின்றது. படிகத் தன்மையற்ற பதார்த்தம் ஒன்று, படிக அமைப்பு இல்லாத, கண்ணாடி, அல்லது கண்ணாடித் தன்மையான பொருள் என்று அழைக்கப்படுகின்றது. கண்ணாடிகளுக்கும், திண்மங்களுக்கும் இடையே பல சிறப்பான வேறுபாடுகள் - குறிப்பிடத்தக்கதாக கண்ணாடி உருவாகும்போது உருகல் மறைவெப்பம் வெளிவிடப்படுவதில்லை - இருந்தாலும், படிக அமைப்பு இல்லாத திண்மம் என்றும் இதனைக் குறிப்பிடுவது வழக்கம்.

## மேற்கோள்கள்

பகுப்பு:படிகவியல்
பகுப்பு:படிகங்கள்
வெடிக்காத வெடிபொருட்கள்

**வெடிக்காத வெடிபொருட்கள்** என்பவை யுத்த காலத்தில் பாவிக்கப் பட்ட பொழுதும் அவை இன்று வரை வெடித்துச் சிதறாதவை ஆகும். இவை ஓடாத பழைய மணிக்கூடுகளை குலுக்குவதன் மூலம் ஓட வைப்பதைப் போல இவையும் எந்நேரமும் அசைவினால் வெடிக்ககூடியவை. இலங்கையில் வடக்குக் கிழக்கில் பாடசாலைக்குச் செல்லும் பதின்மவயதினர் (teenagers) இவ்வகை யுத்தப்பொருட்களை ஆய்வு செய்தபோது காயங்களிற்குக் குள்ளாகியுள்ளனர்.

பகுப்பு:வெடிபொருள்கள்
மல்லிகை (இதழ்)

**மல்லிகை** தமிழ் இலக்கியச் சிற்றிதழ்களில் மிக அதிக காலம் தொடர்ந்து வெளிவந்து சாதனை படைத்த மாத இதழாகும். 1966 ஆகத்து மாதத்தில் இதன் முதல் இதழ் வெளியானது. இதன் ஆசிரியர் டொமினிக் ஜீவா. மல்லிகை ஒரு முற்போக்கு மாத இதழ். நாற்பது ஆண்டுகளாக தொடர்ந்து வெளிவந்து கொண்டிருக்கிறது. 400 க்கும் அதிகமான இதழ்கள் வெளிவந்துள்ளன.

## மல்லிகையின் சாதனைகள்
*யாழ்ப்பாணத்தில் மூத்திர ஒழுங்கை என்ற இடத்தில் இருந்து கொண்டே *மல்லிகைப் பந்தல்* பிரசுரத் தளத்தையும் உருவாக்கி் இன்று அறுபதுக்கும் கூடுதலான தரமான நூல்களை வெளியிட்டுள்ளது மல்லிகையின் சிறப்புகளில் தனித்துவமானது.
*நூற்றுக்கும் மேற்பட்ட சிங்கள, தமிழ், முஸ்லீம், தமிழகத்துக் கலை இலக்கியகர்த்தாக்களின் உருவப் படங்களை மல்லிகையின் முகப்பில் பிரசுரித்து வெகு சனங்களின் மத்தியில் அவர்களைக் கொண்டு சென்றது.
*மல்லிகையில் வெளிவந்த இருபத்தைந்துக்கும் மேற்பட்ட சிங்களச் சிறுகதைகளை ஒன்று சேர்த்து *சிங்களச் சிறுகதைகள்* என்ற பெயரில் நூலாக வெளியிட்டது.

## வெளியீடுகள்
* *அந்தக்காலக் கதைகள்.*
* *அந்நியம்.*
* *அல்சேஷனும் ஒரு பூனைக்குட்டியும்.*
* *ஒரு டாக்டரின் டயரியில் இருந்து.*
* *நிலக்கிளி.*
* *மீன்குஞ்சுகள்.*
 
## வெளி இணைப்புகள்
* சில மல்லிகை இதழ்கள்
* சில மல்லிகை வெளியீடுகள்
*தமிழில் சிறு பத்திரிகைகள்/மல்லிகை

பகுப்பு:ஈழத்து சஞ்சிகைகள்
புலிகள் புலம் பெயர்ந்தோரிடம் பலாத்கார பணப்பறிப்பு: மனித உரிமைகள் கண்காணிப்பு அறிக்கை

இறுதிப் போருக்காக என்ற கோரிக்கையில் தமிழீழ விடுதலைப் புலிகள் புலம்பெயர் தமிழரிடம் கட்டாயமாக அல்லது வற்புறுத்தி பண சேகரிப்பில் ஈடுபட்டு இருப்பதாக பல ஊடகங்கள் அண்மையில் செய்திகளை வெளியிட்டு வருகின்றன. இதன் தொடராக சர்வதேச மனித உரிமைகள் கண்காணிப்பு அமைப்பு "இறுதி யுத்த நிதிக்காக தமிழ்ப் புலிகள் இயக்கம் புலம் பெயர்ந்தோரிடம் பலாத்கார பணப்பறிப்பு" என்று மார்ச் 15, 2006 அறிக்கை ஒன்றை வெளியிட்டுள்ளது. இவ்வறிக்கையை மேற்கோள் காட்டி பிபிசி செய்தி நிறுவனமும் செய்தி கட்டுரை ஒன்றை இங்கே வெளியிட்டுள்ளது. 

## வெளி இணைப்புகள்
### Human Rights Watch Reports
* இறுதி யுத்த நிதிக்காக தமிழ்ப் புலிகள் இயக்கம் புலம் பெயர்ந்தோரிடம் பலாத்கார பணப்பறிப்பு 
* Funding the “Final War” LTTE Intimidation and Extortion in the Tamil Diaspora
* Funding the “Final War” Summary and Recommendations
* Sri Lanka: Human Rights Watch Replies to the Canadian Tamil Congress
* Human Rights Watch - Organization

### Reports on Humans Rights Watch Report
* New Tamil group backs allegations against Tigers - The Toronto Star - Mar. 18, 2006. 
* Editorial: Ban Tamil Tigers and halt extortion - The Toronto Star - Mar. 17, 2006 
* Tamil rebels 'coercing diaspora' - BBC
* Tamil Tigers extorting money from Canadian families: report - CBC
* block extortionists for the Tamil Tigers - Globe and Mail - Canada
* Tamil Tigers pressure Canadians for support: HRW - CTV
* Terror canvass - Toronto Sun 
* urged to probe Tamil threats - Toronto Star 
* Threats, intimidation routine as Tamils pressured to fund Tigers: report - Canada.com

### Responses to Humans Rights Watch Report
* Beginning of an end or the end of a beginning - Dr.Rajasingham Narendran - www.tamilweek.com
* Extortion and Intimidation of Canadians Tamils is a Canadian Problem - Another Tamil Response - The Canadian Democratic League 
* A Canadian Tamil Community response to Allegations by Human Rights Watch on Extortion - Canadian Tamil Congress
* Sangam Press Release - HRW Missing an Opportunity -Targets victims 
* LTTE deny extortion claims - BBC
* Canadian Tamils protest against HRW charges - TamilNet
* Tamil community cries foul - The Globe and Mail - Canada - Mar 16, 2006
* Tamils request for an apology from HRW by SiberNews Media Team
* Funding Peace and Dignity By International Federation of Tamils
* Statement by Australasian Fedaration of Tamils
* The HRW Report and the Foreign Minister's Reaction by Dr. Victor Rajakulendran, Sydney, Australia
* Dissecting the Semi-fictionalized HRW Report by Sachi Sri Kantha
* HRW: False Alarm! by V Gunaratnam
* War is a Complex, Multi-Symptom Disease by Dr. Victor Ragunathan
* Misguided Canadian Media By Roger Gnanaindran

### Other Reports
* "Roar of the Tigers" - Toronto Star Report
* Tamil Tigers on fundraising drive to finance renewed civil war - Canada National Post 
* Britain urged to protect Tamil Diaspora
பகுப்பு:செய்திகள்
மனித உரிமைகள் கண்காணிப்பகம்

**மனித உரிமைகள் கண்காணிப்பகம் (Human Rights Watch)** மனித உரிமைகளை முன்னிறுத்தும், ஆயும் கட்சி சார்பற்ற, அரச சார்பற்ற ஓர் அமைப்பு. இவ் அமைப்பின் தலைமையகம் நியூ யோர்க், ஐக்கிய அமெரிக்காவில் அமைந்துள்ளது. ஐக்கிய அமெரிக்காவை மையமாக வைத்து இயங்கும் பாரிய மனித உரிமைகள் அமைப்பு மனித உரிமைகள் கண்காணிப்பு ஆகும்.

இவ் அமைப்பில் 150 க்கும் மேற்பட்ட திறனர்கள் கடமையாற்றுகின்றார்கள். நம்பிக்கை வாய்ந்த அறிக்கைகளை தாயாரிப்பதுவே இவ் அமைப்பின் ஒரு முக்கிய பணியாகும். இவ் அமைப்பின் அறிக்கைகளுக்கு சர்வதேச மதிப்பு உண்டு.

## வெளி இணைப்புகள்

* மனித உரிமைகள் கண்காணிப்பு - உத்யோக பூர்வ தளம்
** Tamil content
### மனித உரிமைகள் கண்காணிப்பை விமர்சிக்கும் இணைப்புகள்
* Who is behind Human Rights Watch?
* Why human rights are wrong

## மேற்கோள்கள்

பகுப்பு:மனித உரிமை அமைப்புகள்
நீடிய யுகம்

அய்யாவழியின் புராண வரலாற்றின்படியான எட்டு யுகங்களில் முதல் யுகம் நீடிய யுகமாகும். இந்த யுகத்தில் உலகில் இயக்கம் நடக்கும் பொருட்டு மும்மூர்த்திகளும் கயிலையில் வேள்வி வளர்க்க, அதில் குறோணி என்ற கொடிய அசுரன் தோன்றினான். இவன் நாலு கோடி முழம் உயரமும் அண்டம் நிறையும் அகலமும் கொண்டவனாயிருந்தான். இவனின் முகம் முதுகுபுறத்தில் இருந்தது. கால், கை, கண், செவிகள், கோடிக்கணக்கில் இருந்தது. 

பகுப்பு:அய்யாவழி
டொமினிக் ஜீவா

**டொமினிக் ஜீவா** (*Dominic Jeeva*, 27 சூன்  1927 – 28 சனவரி  2021) ஈழத்து எழுத்தாளரும், பதிப்பாளரும் ஆவார். இவரது *தண்ணீரும் கண்ணீரும்* சாகித்திய மண்டலப் பரிசு பெற்றது. 1966 இல் மல்லிகை என்ற மாத இதழை ஆரம்பித்துத் தொடர்ந்து நடத்தி வந்தார். இவரது *எழுதப்படாத கவிதைக்கு வரையப்படாத சித்திரம்* ஈழத்தின் குறிப்பிடத்தக்க ஒரு சுயவரலாற்று நூலாகும்.

## இவரது நூல்கள்
### சிறுகதைத் தொகுப்புகள்
* *தண்ணீரும் கண்ணீரும்* (1960)
* *பாதுகை* (1962)
* * சாலையின் திருப்பம்* (1967)
* *வாழ்வின் தரிசனங்கள்* (2010)
* *டொமினிக் ஜீவா சிறுகதைகள்*

### கட்டுரைத் தொகுப்புகள்
* *அனுபவ முத்திரைகள்*
* *எழுதப்படாத கவிதைக்கு வரையப்படாத சித்திரம்*
* *அச்சுத்தாளினூடாக ஓர் அனுபவ பயணம்*
* *நெஞ்சில் நிலைத்திருக்கும் சில இதழ்கள்*
* *முப்பெரும் தலைநகரங்களில் 30 நாட்கள்*

### மொழிபெயர்ப்பு நூல்
* *UNDRAWN PORTRAIT FOR UNWRITTEN POETRY* (*எழுதப்படாத கவிதைக்கு வரையப்படாத சித்திரம்*) (மொழிபெயர்ப்பு: கந்தையா குமாரசாமி, மல்லிகைகைப்பந்தல், 2004)

## ஜீவா பற்றிய ஆய்வு நூல்கள்
* *டொமினிக் ஜீவா - கருத்துக் கோவை* (தொகுப்பு: மேமன்கவி)
* *மல்லிகை ஜீவா நினைவுகள்* (லெ. முருகபூபதி, 2001)
* *பட்டம் மறுதலிப்பும் பல்வேறு சர்ச்சைகளும்* (தொகுப்பு: மேமன்கவி)
* *மல்லிகை ஜீவா - மனப்பதிவுகள்* (திக்குவல்லை கமால், 2004)

## விருதுகள்
* 2013: இயல் விருது (கனடா தமிழ் இலக்கியத் தோட்டமும், ரொறொன்ரோ பல்கலைக்கழக தென்னாசியக் கழகமும் இணைந்து வழங்கியது)
*2007: சங்கச் சான்றோர் விருது ( இலங்கை பேராதனைப் பல்கலைக்கழகத் தமிழ்ச்சங்கம் வழங்கியது.)

## மறைவு
டொமினிக் ஜீவா 2021 சனவரி 28 மாலை தனது 93-வது அகவையில் கொழும்பில் காலமானார். இறந்த பின்னர் இவருக்கு நடத்தப்பட்ட பரிசோதனையில் இவருக்கு கோவிட்-19 பெருந்தொற்று இருப்பது கண்டறியப்பட்டு, அவரது உடல் 2021 ஜனவரி 30 சனிக்கிழமை சுகாதாரப் பாதுகாப்பு வழிமுறைகளுக்கு அமைய இறுதிக்கிரியைகள் நடத்தப்படாமல் கொழும்பில் தகனம் செய்யப்பட்டது.

## மேற்கோள்கள்

## வெளி இணைப்புகள்
*டொமினிக் ஜீவாவுடனான ஒரு நேர்காணல்
*வாடாமல்லிகை டொமினிக் ஜீவா

பகுப்பு:ஈழத்து எழுத்தாளர்கள்
பகுப்பு:ஈழத்துப் பதிப்பாளர்கள்
பகுப்பு:1927 பிறப்புகள்
பகுப்பு:இயல் விருது பெற்றவர்கள்
பகுப்பு:2021 இறப்புகள்
பகுப்பு:இலங்கைத் தமிழ் ஊடகவியலாளர்கள்
பகுப்பு:கொரோனாவைரசுத் தொற்றினால் இறந்தவர்கள்
அரிகோபாலன் சீடர்

அய்யாவழியின் புராண வரலாற்றின்படி இறையவதாரமான அய்யா வைகுண்டரின் சீடர்கள் ஐவருள் அரிகோபாலன் சீடரும் ஒருவராவர். அய்யாவழியின் புனித நூலான அகிலத்திரட்டு அம்மானை இவர் மூலமாக உலகுக்கு எழுத்து வடிவமாகக் கொடுக்கப்பட்டது. 

பகுப்பு:அய்யாவழி
குறுக்கெழுத்துப் புதிர்

250px|right|thumb|குறுக்கெழுத்துப் புதிர்
**குறுக்கெழுத்துப் புதிர்** என்பது குறுக்கும் நெடுக்குமாக வரையப்படும் கோடுகளினால் உருவாகும் கட்டங்களுக்கு இலக்கங்கள் இடப்பட்டு அக்கட்டங்களைச் சொற்களைக் கொண்டு நிரப்புவதற்கு உதவிக் குறிப்புகள் வழங்கப்படும் புதிர் ஆகும். குறுக்கெழுத்துப் புதிர்கள் பத்திரிகைகளில் பெருமளவில் வெளிவருகின்றன. அவற்றுக்கென வெளியாகும் நூல்களும் உள்ளன.

இக்குறுக்கெழுத்துப் புதிரினை முதன்முதலில் அறிமுகம் செய்தவராக அமெரிக்காவைச் சேர்ந்த ஆர்தர் வைன் இனங்காணப் பட்டுள்ளார். 1913ஆம் ஆண்டில் "நியூயோர்க் வேர்ல்ட்" பத்திரிகையின் ஆசிரியராகப் பொறுப்பேற்ற இவர் அவ்வாண்டு கிறிஸ்மஸ் சிறப்பு மலரில் குறுக்கெழுத்துப் புதிரினை அறிமுகம் செய்தார்.

இதனைத் தொடர்ந்து ஏனைய அமெரிக்கப் பத்திரிகைகளும் குறுக்கெழுத்துப் புதிர்களை வெளியிடத் தொடங்கின. பின்னர் இங்கிலாந்துக்குப் பரவிய இப்புதிர் இப்பொழுது உலகெங்கும் பிரபல்யம் பெற்றுள்ளது.

### தமிழில் குறுக்கெழுத்துப் புதிர்கள்
தமிழிலும் பல குறுக்கெழுத்துப் புதிர்கள் உருவாக்கப் படுகின்றன. பிரபல சஞ்சிகைகள் சிலவற்றில் மட்டுமின்றி தனிப்பட்ட வலைதளங்களில் குறுக்கெழுத்துப் பிரியர்கள் பலவிதமான புதிர்களை வழங்கி வருகிறார்கள். எளிதான வார்த்தை விளையாட்டு என்ற நிலையில் துவங்கி, சற்று சிந்திக்க வைக்கும் அறிவுப் பூர்வமான புதிர்கள், அகழ்வுக் குறிப்புகள் அடங்கிய புதிர்கள் (cryptic clues) என்று பல நிலைகளில் இந்தப் புதிர்கள் அமைக்கப் படுகின்றன. தமிழ் குறுக்கெழுத்துப் புதிர்களைப் பொறுத்த வரை திரு. வாஞ்சிநாதன் ஒரு முன்னோடி. இவரைத் தவிர, திரு. பார்த்தசாரதி தமிழில் பல புதிர்களை உருவாக்கியிருக்கிறார் https://www.sparthasarathy.com/crosswords/apaku03final.html . வலை தளங்களில் திரு. விஜய் சங்கர் அமைக்கும் இலக்யா குறுக்கெழுத்து புதிர்கள் https://ilakyaa.wordpress.com/, திரு. ராமராவ் அவர்களின் திரை கதம்பம் போன்றவை குறிப்பிடத் தக்கவை.



## மேற்கோள்கள்

பகுப்பு:புதிர்கள்
பகுப்பு:இத்தாலியக் கண்டுபிடிப்புகள்
இந்திய தேசிய லீக்

**இந்திய தேசிய லீக் (Indian National League)**, பெரும்பாலும் இசுலாமியர்கள் பங்கு வகிக்கும் ஓர் இந்திய அரசியல் கட்சியாகும். தமிழ்நாடு, கேரளம் ஆகிய மாநிலங்களில் அதிக முனைப்புடன் செயல்படுகிறது. இந்திய யூனியன் முஸ்லீம் லீக் கட்சியில் இருந்து இப்ராகிம் சுலைமான் சேட் வெளியேற்றப்பட்ட பின் அக்கட்சியில் இருந்து பிரிந்து ஏப்ரல் 23, 1993 ஆம் ஆண்டு இக்கட்சி உருவானது.

கேரளத்தில் இடதுசாரி ஜனநாயக முன்னணியுடன் நெருங்கியத் தொடர்புகளை இக்கட்சி கொண்டுள்ளது. தமிழ்நாட்டில், 1996 சட்டமன்றத் தேர்தலில் திமுகவுடன் கூட்டணி அமைத்துப் போட்டியிட்டு ஐந்து இடங்களைப் பெற்றது. பின்னர் 2001 தமிழ்நாடு சட்டமன்றத் தேர்தலில் அஇஅதிமுக உடன் கூட்டணி அமைத்துப் போட்டியிட்டது. 2004 நாடாளுமன்றத் தேர்தல்களில், புதிய தமிழகம் கட்சித் தலைமையில் அமைந்த மூன்றாவது முன்னணியில் பங்கு கொண்டு போட்டியிட்டது. இதே தேர்தல்களில் மேற்கு வங்காளத்திலும் நான்கு தொகுதிகளில் போட்டியிட்டது. இக்கட்சியின் இளைஞர் பிரிவு தேசிய இளைஞர் லீக் என்றும் மாணவர் பிரிவு தேசிய மாணவர் லீக் என்றும் அழைக்கப்படுகிறது.

## தமிழ்நாடு சட்டமன்ற உறுப்பினர்கள்
1996 ஆம் ஆண்டு முதல் 2001 வரை சட்ட மன்ற உறுப்பினர்களாக இருந்தவர்கள்

## மேற்கோள்கள்

பகுப்பு:தமிழக அரசியல் கட்சிகள்
பகுப்பு:தமிழ் முசுலீம் அமைப்புகள்
புலம்பெயர் ஈழத்தமிழர்

தொழில் நோக்குக்காகவோ ஈழப் போராட்டம் காரணமாகவோ ஈழத்தில் இருந்து பிற நாடுகளுக்கு சென்று அங்கே தற்காலிகமாகவோ நிரந்தரமாகவோ தங்கள் வாழ்க்கையை அமைத்து கொண்டவர்களை **புலம்பெயர் ஈழத்தமிழர்கள்** எனலாம். 1983 இலங்கை கலவரங்களுக்குப் பின்னர் ஏறத்தாழ எட்டு இலட்சத்துக்கும் மேற்பட்ட ஈழத்தமிழர்கள் புலம்பெயர்ந்திருக்கலாம் என்று கணிப்பிடப்படுகின்றது. இவர்களில் பெரும்பான்மையானவர்கள் இந்தியா, ஐரோப்பா, கனடா ஆகிய இடங்களில் வசிக்கின்றார்கள்.  

## இதனையும் பார்க்கவும்
* புலம்பெயர் இலங்கையர்
* புலம்பெயர் தமிழர்
* புவியில் தமிழ் மக்களின் பரம்பல் அட்டவணை

## உசாத்துணை

பகுப்பு:புகலிட ஈழத்தமிழர்
அ. யேசுராசா

**அ. யேசுராசா**  (1946, டிசம்பர் 30, குருநகர், யாழ்ப்பாணம்) ஈழத்தின் குறிப்பிடத்தக்க கவிஞர், சிறுகதையாசிரியர், விமர்சகர், இதழாசிரியர் மற்றும் பதிப்பாளர் ஆவார். 1968 முதல் கவிதைகள், சிறுகதைகள், மொழிபெயர்ப்பு, பத்தி எழுத்துக்கள், விமர்சனம் போன்ற பல தளங்களில் தீவிரமாக இயங்கிவரும் இவர் ஓர் ஓய்வுபெற்ற அஞ்சல்துறை அதிகாரி. இவர் கலை, இலக்கியம், ஏனைய பொது அறிவுத்துறைகளில் ஈடுபாடு கொண்டவர். கலை, இலக்கியங்கள் அனுபவ வெளிப்பாடாய் அமையவேண்டுமென்பதிலும்,  கலை இலக்கிய உலகில் அறம்சார்ந்த நிலைப்பாடு பேணப்பட வேண்டுமென்பதிலும் உறுதிகொண்டவர். யாழ். திரைப்பட வட்டம், யாழ். பல்கலைக்கழக புறநிலைப் படிப்புகள் அலகின் திரைப்பட வட்டம் என்பவற்றில்
தீவிரச் செயற்பாட்டாளராக இருந்தவர்.

பதினொரு ஈழத்துக் கவிஞர்கள், மரணத்துள் வாழ்வோம், தேடலும் படைப்புலகமும் ஆகிய நூல்களின் தொகுப்பாளர்களில் ஒருவர். காலம் எழுதிய வரிகள் கவிதைத் தொகுதியின் தொகுப்பாளர். அலை சிற்றேட்டில் முதலில் ஆசிரியர் குழுவிலும் - நிர்வாக ஆசிரியராகவும் பின்னர் 25ஆவது இதழிலிருந்து ஆசிரியராகவும் இருந்தவர். இளைய தலைமுறையினரின் வளர்ச்சியை இலக்காகக் கொண்டு கவிதை, தெரிதல் ஆகிய இதழ்களை வெளியிட்டு அவற்றின் ஆசிரியராகவும் பணியாற்றியவர். மாற்றுப் பத்திரிகையாக யாழ்ப்பாணத்தில் வெளிவந்த திசை வார ஏட்டின் (1989 – 1990) ஒரே துணை ஆசிரியராகவும் இருந்தவர்.

இவர் கல்விப் பொதுத்தராதரப்பத்திர சாதாரண தரம் வரை, ஊரிலுள்ள சென். ஜேம்ஸ் ஆண்கள் பாடசாலையிலும், உயர்தரக் கல்வியை கனகரத்தினம் மத்திய மகாவித்தியாலயத்திலும் கற்றவர். அஞ்சல் அதிபர், தந்தியாளர் சேவையில் இணைந்து பணியாற்றி ஓய்வு பெற்றவர்.

திரைப்படங்கள் மீது மிகுந்த ஈடுபாடு கொண்ட இவர் 1979 - 1981 காலப்பகுதியில் யாழ். திரைப்பட வட்டத்தின் செயற்பாடுகளில் முக்கிய பங்காற்றினார். தற்போது யாழ். பல்கலைக்கழக திரைப்பட வட்டத்தின் திரைப்படக் காட்சிகளில் பங்கெடுத்து வருகிறார்.

1975 இல் தொடங்கப்பட்ட *அலை* இதழின் ஆசிரியர் குழுவில் ஒருவரான யேசுராசா 1990 வரை தொடர்ந்து செயற்பட்டு 35 இதழ்களை வெளியிட்டார். 1994 - 1995 காலப்பகுதியில் இளங்கவிஞர்களுக்கான இருமாத இதழான *கவிதை* இதழை வெளியிட்டார். 2003 மார்கழி முதல் *தெரிதல்* என்ற சிற்றிதழை வெளியிட்டு வருகிறார்.

அலை வெளியீடு மூலம் இதுவரை ஒன்பது நூல்களையும் வெளியிட்டுள்ளார்.

## சஞ்சிகைகள்
* *[[அலை (சஞ்சிகை)|அலை]]*
* *[[கவிதை (சஞ்சிகை)|கவிதை]]*
* *[[தெரிதல் (சஞ்சிகை)|தெரிதல்]]*

## இவரது நூல்கள்

* *தொலைவும் இருப்பும் ஏனைய கதைகளும்* - (சிறுகதை, மார்கழி 1974. மார்கழி 1989)
* *அறியப்படாதவர்கள் நினைவாக* - (கவிதை, 1984)
* *பதினொரு ஈழத்துக் கவிஞர்கள்" - (கவிதை, 1984, 2003)
* *மரணத்துள் வாழ்வோம்" - (கவிதை, 1985, 1996)
* *காலம் எழுதிய வரிகள்" - (கவிதை, 1994)
* *தூவானம்* - (பத்தி, 2001)  
* *பனிமழை" - (மொழிபெயர்ப்புக் கவிதைகள், 2002)
* *பதிவுகள்" - (பத்தி, 2003)
* *குறிப்பேட்டிலிருந்து" - (கட்டுரைகள், 2007)
* திரையும் அரங்கும் - கலைவெளியில் ஒரு பயணம் (கட்டுரைகள் 2013)

பகுப்பு:ஈழத்து எழுத்தாளர்கள்
பகுப்பு:1946 பிறப்புகள்
பகுப்பு:ஈழத்துப் பதிப்பாளர்கள்
மென்பொருள் உருவாக்க செயல்முறை

**மென்பொருள் உருவாக்க செயல்முறை** (*Software Engineering Methodology*) ஒரு மென்பொருள் ஆக்குவதற்கு எடுக்கப்படவேண்டிய படிமுறைகளை அல்லது நடவடிக்கைகளை விபரிக்கின்றது. பின்வரும் செயலாக்க படிகள் மென்பொருள் பொறியியல் வழுமுறைகளுக்கு அவசியம். அவை ஒன்றின் பின் ஒன்றாக தரப்பட்டிருந்தாலும் மென்பொருள் பொறியமைப்பில் சில படிகள் சுழற்சி முறையில் மீண்டும் செய்யப்படவேண்டி வரலாம். மேலும், சில படிகள் செயல்பாட்டின் ஒவ்வொரு கட்டத்திலும் தேவைப்படும். உதாரணமாக ஆவணப்படுத்தல் தொடக்கத்தில் இருந்து இடம்பெறும் ஒரு நடவடிக்கையே, எனினும் அந்த படியமைபில் ஆக்கப்படுத்தல் ஒரு பூரணத்துவம் அடையும். 

: தேவைகள் பகுப்பாய்வு (Requirement Gathering and Analysis)
: தேவைகள் அளவறிக்கை (Specification)
: வடிவமைப்பு (Conceptual Design (System Design), Detail Design (Object Design))
: நிறைவேற்றல் - நிரலாக்கம் (Coding)
: ஆக்க பரிசோதனை (Developmental Testing, Operational Ready Testing, Deployment Testing)
: ஆவணப்படுத்தல் (Documentation)
: நிறுவுதல் (Deployment)
: பராமரித்தல்/செப்பனிடுதல் (Maintenance)

## மென்பொருள் பொறியியல் ஆக்க மாதிரிகள்
பொதுவாக மென்பொருள் பொறியியல் வழிமுறையின் அனைத்து படிகளும் மென்பொருள் உருவாக்கத்துக்கு அவசியமே. எனினும் எப்படி ஒரு மென்பொருளை உருவாக்குதென்பதற்கு பல ஆக்க மாதிரிகள் (Models) உண்டு. அவை தத்துவ, செயலாக்க, பயன்பாட்டு நிலைகளில் வேறுபட்டு நிற்கின்றன. அவற்றுள் எவை சிறந்தது என்பது மென்பொருள் பொறியியலாளர்களில் தேவை மற்றும் விருப்பு வெறுப்க்களை பொறுத்தது. 

மென்பொருள் பொறியியல் முறைமைகளில் சில எடுத்துக்காட்டுகள்:
* செயல்வழிப் படமாக்குதல் (Flowcharting)
* கட்டமைத்த நிரலாக்கம் - 1969 முதல் (Structured Programming)
* கட்டமைத்த அமைப்பு பகுப்பாய்வு மற்றும் வடிவமைப்பு முறைமை (Structured Systems Analysis and Design Methodology - SSADM)
* மேலிருந்து கீழ் நிரலாக்கம் (Top-down programming)
* ஜாக்சன் கட்டமை நிரலாக்கம் (Jackson Structured Programming)
* இயக்கநிலை அமைப்பு உருவாக்க வழிமுறை (Dynamic Systems Development Method)
* பொருள் நோக்கு நிரலாக்கம் (Object Oriented Programming - OOP)
* Rational Unified Process (RUP)
* Extreme Programming 1999 முதல்
* Virtual finite state machine (VFSM) 1990களில் இருந்து
* Praxis

பகுப்பு:மென்பொருள் பொறியியல்
தெரிதல் (இதழ்)

**தெரிதல்** இளையவர்களுக்கு காத்திரமான இலக்கியத் தகவல்களை அறிமுகப்படுத்தி வந்த ஒரு சிற்றிதழ் ஆகும். யாழ்ப்பாணத்தில் இருந்து வெளிவந்த இச்சஞ்சிகையின் ஆசிரியர் அ. யேசுராசா. 2003 ஆம் ஆண்டு மார்கழியில் தொடங்கப்பட்ட தெரிதல் இருமாத இதழாக 2006 ஆவணி வரை வெளிவந்தது. எல்லாமாக 15 இதழ்கள் வெளிவந்தன. முதல் இதழில் 1500 பிரதிகளும் இரண்டாவது இதழில் 2000 பிரதிகளும் அச்சிடப்பட்டன. ஏ- 4 அளவில், எட்டுப்பக்கங்களில் வெளியான இதன் விலை 5 ரூபா. இவ்விதழில் கலை இலக்கிய உலகு சார்ந்த விடயங்கள் சுருங்கிய வடிவில் அறிமுகப்படுத்தப்பட்டன. இளைஞரைப் பாதிக்கும் ஜனரஞ்சகப் புத்தகங்களினதும், திரைப்படங்களினதும் போலித்தன்மைகள் சுட்டிக்காட்டப் பட்டன. தமிழிலும் பிறமொழிகளிலும் வந்த நல்ல திரைப்படங்கள் அறிமுகப்படுத்தப்பட்டன. கவிதைகள், சிறிய சிறுகதைகள், நூல் அறிமுகம், விமர்சனம் போன்ற அம்சங்களைத் தாங்கிவந்த தெரிதல் அப்பால்தமிழ் இணையத்தளத்திலும் வெளியிடப்பபட்டது.

## சன்மானம்
தெரிதல் இதழின் நான்காவது வெளியீட்டிலிருந்து ஒரு பக்கத்துக்கு 100 ரூபா, அரைப் பக்கத்துக்கு 50 ரூபா என்ற கணக்கில் படைப்பாளிகளுக்குச் சன்மானம் வழங்கப்பட்டது. சன்மானத்துடன் இருஇதழ்களும் இனாமாகக் கொடுக்கப்பட்டன.

## வெளி இணைப்பு
* சில தெரிதல் இதழ்கள் - மின்னூல் - நூலகம் திட்டம்

பகுப்பு:ஈழத்து சஞ்சிகைகள்
பத்மாசனம்

thumb|பத்மாசன நிலையை விளக்கும் படம்

**பத்மாசனம்** (*Padmasanam*) என்பது யோகாசனங்களுள் ஒன்றாகும். இது சமதரையில் அமரும் முறையாகும். யோகாசனத்தின் ஏனைய பயிற்சிகளிற் சிலவான பிராணயாமாம், தியானம், நாடிசுத்தி போன்றவற்றை பத்மாசனத்தில் அமர்ந்தே செய்ய வேண்டும். பத்மாசனம் செய்ய தனியாக நேரம் ஒதுக்க வேண்டியதில்லை. சாதாரணமாக படித்துக் கொண்டிருக்கும் நேரங்களிலும் கூட பத்மாசனம் போடலாம். ஆனால் சாப்பிடும் போது பத்மாசனத்தில் அமரக் கூடாது.

## செய்யும் முறை
கால்களை நீட்டி உட்கார்ந்து, வலது காலை கைகளின் உதவியுடன் தூக்கி இடது தொடையில் அடிவயிற்றை ஒட்டினாற் போல் வைக்கவும். பின்னர் இடது காலை தூக்கி வலது தொடையில் அடிவயிற்றை ஒட்டினாற் போல் வைக்கவும். அடிப்பாதங்கள் மேல் நோக்கி இருக்க வேண்டும். முழங்கால்கள் தரையில் படக் கூடியதாக நேராக நிமிர்ந்து உட்கார வேண்டும். முதலில் இடது காலை வலது தொடையிலும் வலது காலை இடது தொடையிலும் வைத்தும் உட்காரலாம்.

பத்மாசனம் செய்ய முடியாதவர்கள் முதலில் வீராசனம் செய்து பழகியபின், பத்மாசனம் செய்யக் கூடியதாக இருக்கும்.

## பலன்கள்
இடுப்பு பலப்படும். சுறுசுறுப்போடு இருக்கலாம். இரத்தம் நன்கு சுத்திகரிக்கப்படும். மனம் ஓய்வடைகிறது. உடல் புத்துணர்ச்சி பெறுகிறது.

## மேற்கோள்கள்

 
பகுப்பு:யோகாசனங்கள்
வீராசனம்

**வீராசனம்** யோகாசனங்களுள் ஒன்று. இது சமதரையில் அமரும் முறையாகும். பத்மாசனம் செய்ய முடியாதவர்களும் பத்மாசனம் செய்ய சிரமப்படுவோரும் வீராசனம் செய்யலாம்.

### செய்யும் முறை
கால்களை நீட்டி உட்கார்ந்து, வலது காலை சாதாரணமாக மடித்துக் கொண்டு இடது காலை வலது தொடையில் அடிவயிற்றை ஒட்டினாற் போல் வைக்கவும். இடது காலை மடித்து வலது காலை இடது தொடையிலும் வைத்தும் உட்காரலாம். முழங்கால்கள் தரையில் படக் கூடியதாக நேராக நிமிர்ந்து உட்கார வேண்டும். 

பத்மாசனம் செய்ய முடியாதவர்கள் முதலில் வீராசனம் செய்து பழகியபின் பத்மாசனம் செய்யக் கூடியதாக இருக்கும். ஆரம்பத்தில் சிரமமிருந்தால் கால்களை மாற்றிப் போடலாம்.

### பலன்கள்
இடுப்பு பலப்படும். சுறுசுறுப்போடு இருக்கலாம். இரத்தம் நன்கு சுத்திகரிக்கப்படும்.

பகுப்பு:யோகாசனங்கள்
கவிதை (இதழ்)

**கவிதை** இளங்கவிஞர்களுக்கான இருமாத இதழ் என்ற அறிவிப்புடன் வெளியான ஒரு சஞ்சிகை. இலங்கையின் யாழ்ப்பாணத்திலிருந்து வெளியான இச்சஞ்சிகையின் ஆசிரியர் அ. யேசுராசா. இது இளங்கவிஞர்களின் கவிதைகளுக்குக் களம் அமைத்துக் கொடுத்ததுடன் அவர்களது நேர்காணல்களையும் வெளியிட்டது. மொழிபெயர்ப்புக் கவிதைகள், கவிதை நுட்பங்கள், கவிதை நூல் அறிமுகங்கள், விமர்சனங்கள் ஆகியவற்றையும் உள்ளடக்கி இச்சஞ்சிகை வெளிவந்தது. 1994 - 1995 காலப்பகுதியில் வெளியானது. 800 பிரதிகள் அச்சிடப்பட்டு, ஆண்டுச் சிறப்பிதழ் உட்பட ஒன்பது இதழ்கள் வெளிவந்தன. 1995 மாபெரும் இடப்பெயர்வுக்குப் பின் இச் சஞ்சிகை வெளிவரவில்லை.

பகுப்பு:ஈழத்து சஞ்சிகைகள்
பகுப்பு:1990 களில் வெளிவந்த தமிழ் இதழ்கள்
பகுப்பு:விமர்சனத் தமிழ் இதழ்கள்
பகுப்பு:கவிதைத் தமிழ் இதழ்கள்
அலை (இதழ்)

**அலை** ஈழத்தின் இலக்கிய சிற்றிதழ்களில் முக்கியமானதொன்று. 1975 முதல் 1990 வரையான காலப்பகுதியில் 35 இதழ்கள் மட்டுமே வெளியான போதிலும் இதன் தாக்கம் குறிப்பிடத்தக்க ஒன்றாகக் கருதப்படுகிறது. ஆரம்ப ஆசிரியர் குழுவினரில் ஒருவரான அ. யேசுராசா கடைசி வரை தொடர்ந்து ஆசிரியராகச் செயற்பட்டார். வெளிவரத் தொடங்கிய முதல் ஆண்டில் 12 இதழ்கள் வெளியானமை குறிப்பிடத்தக்கது. இந்த பன்னிரு இதழ்கள் மீண்டும் மறுபதிப்புச் செய்யப்பட்டு கெட்டி அட்டைப் பதிப்பாக வெளிவந்தன. சஞ்சிகை ஒன்று முழுமையாக மறுபிரசுரம் செய்யப்பட்டமை இதற்கு முன் தமிழில் நடைபெறாத ஒன்றாகும்.

## வெளி இணைப்பு
* சில அலை இதழ்களின் மின்வடிவங்கள் - நூலகம் திட்டம்

பகுப்பு:ஈழத்து சஞ்சிகைகள்
பகுப்பு:1970 களில் வெளிவந்த தமிழ் இதழ்கள்
உதயதாரகை

**உதயதாரகை** (*Morning Star*) ஈழத்தின் முதலாவது தமிழ்ப் பத்திரிகையும், யாழ்ப்பாணத்தின் முதலாவது செய்திப் பத்திரிகையும் ஆகும். ஆகும். இது அமெரிக்க இலங்கை மிசன் மூலம் வெளியிடப்பட்டது. இதன் முதலாவது இதழ் 1841 சனவரி 7 இல் வெளிவந்தது. இப் பத்திரிகை தமிழில் உதயதாரகை என்றும் ஆங்கிலத்தில் *Morning Star* என்றும் இருமொழிப் பத்திரிகையாகவே வெளிவந்தது. தொடக்கத்தில் மாதம் இருமுறை வெளியிடப்பட்ட இது பின்னர் வாரத்துக்கு ஒரு முறை தெல்லிப்பழையில் அச்சிட்டு வெளிவந்தது.

## முதல் ஆசிரியர்கள்
இப்பத்திரிகை மானிப்பாயைச் சேர்ந்த நேத்தன் ஸ்ட்ரோங் என்ற அம்பலவாணர் சிற்றம்பலம் (இறப்பு: 14 பெப்ரவரி 1894) என்பவரால் வெளியிடப்பட்டது. இதன் முதல் ஆசிரியர்களாக இருந்தவர்கள் ஹென்றி மார்ட்டின், சேத் பேசன் ஆகிய இரு யாழ்ப்பாணத் தமிழர் ஆவர். இதில் எழுதப்பட்ட ஆசிரியத் தலையங்கள் பலவும் ஹென்றி மார்ட்டினாலேயே எழுதப்பட்டதாகத் தெரிகிறது. பஞ்சதந்திரக் கதைகளையும் இவர் ஆங்கிலத்தில் மொழிபெயர்த்து உதயதாரகையில் வெளியிட்டார். இதற்கு முன்னர் இலங்கையில் தொடங்கப் பட்ட பத்திரிகைகள் அனைத்துக்கும் ஆங்கிலேயரே ஆசிரியர்களாக இருந்து வந்தனர். இதனால் இலங்கையரால் வெளியிடப்பட்ட முதல் பத்திரிகை என்ற பெயரும் உதயதாரகைக்கே உரியது. கரோல் விசுவநாதபிள்ளை, ஆணல்ட் சதாசிவம்பிள்ளை ஆகியோரும் உதயதாரகையில் ஆசிரியராகப் பணிபுரிந்தனர்.

## பத்திரிகையின் நோக்கம்
உதயதாரகை முதல் இதழின் ஆசிரியத் தலையங்கத்தில், ".......உதயதாரகைப் பத்திரத்தில் கற்கை, சரித்திரம், பொதுவான கல்வி, பயிர்ச்செய்கை, அரசாட்சி மாற்றம் முதலானவை பற்றியும் பிரதான புதினச் செய்திகள் பற்றியும் அச்சடிக்கப்படும்" என்று குறிப்பிடப்பட்டிருந்தது.

## மேற்கோள்கள்

## உசாத்துணைகள்

* கதிரேசு, எஸ்; A Hand Book to the Jaffna Peninsula and a souvenir of the opening of the railway to the North; யாழ்ப்பாணம், 1905, (மறுபதிப்பு: ஏசியன் அஜுகேஷனல் சர்வீசஸ், புது டில்லி, 2004).
* மார்ட்டின், ஜோன். எச்.; Notes on Jaffna, Chronological, Historical, Biographical; தெல்லிப்பழை, இலங்கை, 1923. (மறுபதிப்பு: ஏசியன் எஜுகேஷனல் சர்வீசஸ், புது டில்லி, 2003).
* ஜெபநேசன், எஸ்., *இலங்கையில் தமிழ் வளர்ச்சியும் அமெரிக்கன் மிஷனும்*, குமரன் புத்தக இல்லம், கொழும்பு 2007 (மீள்பதிப்பு)

பகுப்பு:ஈழத்துப் பத்திரிகைகள்
பகுப்பு:1840 களில் வெளிவந்த தமிழ் இதழ்கள்
பாரதி (இதழ்)

**பாரதி** இலங்கையின் முதலாவது முற்போக்குக் கலை இலக்கிய சஞ்சிகை ஆகும். கே. கணேஷ், கே. ராமநாதன் ஆகியோரை ஆசிரியர்களாகக் கொண்டு 1948 இல் வெளியானது. பாரதி சஞ்சிகை பொதுவுடமைச் சிந்தனைக்கு இலக்கியத்தில் முக்கியத்துவமளித்தது.

கே.கணேஷ் தனது தோட்டத்தின் ஒரு பகுதியை விற்றே பாரதி சஞ்சிகையை வெளியிட்டதாக மூன்றாவது மனிதன் இதழுக்கான நேர்காணலில் குறிப்பிட்டுள்ளார்.

## வெளி இணைப்புகள்
*தமிழில் சிறு பத்திரிகைகள் நூலில், இலங்கை இதழ்கள் என்ற கட்டுரையில் பாரதி இதழ் குறித்த தகவல்கள்

பகுப்பு:ஈழத்து சஞ்சிகைகள்
வாக்களிப்பு முறைகள்

பல தனிப்பட்டவர்களைக் கொண்ட குழுவினர், ஒன்றுக்கு மேற்பட்ட தேர்வுக்கு உரியவற்றுள் ஒன்றையோ பலவற்றையோ, அவை பெறுகின்ற வாக்குகளின் அடிப்படையில் தேர்ந்தெடுப்பதற்காக அல்லது அவற்றுள் விருப்பத்துக்கு உரியவற்றை அல்லது வெற்றி பெறுவதைத் தீர்மானிப்பதற்காக ஏற்படுத்தப்பட்ட ஒரு செயல்முறையே **வாக்களிப்பு முறை** எனப்படுகின்றது. சனநாயக வழிமுறையில் பொதுப்பதவிகளுக்கு உறுப்பினர்களைத் தேர்ந்தெடுப்பது தொடர்பில் *வாக்களிப்பு* பெரிதும் அறியப்படுகின்ற ஒன்றாகும்.

சிறப்பாக, வாக்களிப்பு முறை என்பது, குறிப்பிட்ட தொகுதி வாக்குகளிலிருந்து வெற்றி பெறுவதைத் தீர்மானிப்பதற்கான வரையறுக்கப்பட்ட ஒரு வழிமுறையாகும். செயல்முறை முறைப்படி வரையறுக்கப்படுவது மட்டுமன்றி, வாக்குகள் எண்ணப்படும் முறை மற்றும் அது தொடர்பான விதிகள் அனைத்தும் முன்கூட்டியே அறிவிக்கப்படவும் வேண்டும். முறைப்படி வரையறுக்கப்பட்ட வாக்களிப்பு முறைகள் பற்றிய கோட்பாடு, *வாக்களிப்புக் கோட்பாடு* (voting theory) எனப்படுகின்றது. இது, அரசறிவியல், பொருளியல், கணிதம் போன்றவற்றின் துணைத்துறையாகக் கருதப்படக்கூடியது. வாக்களிப்புக் கோட்பாடு, 18 ஆம் நூற்றாண்டிலேயே வளர்ச்சியடையத் தொடங்கியது. இதன் மூலம், வாக்களிப்புத் தொடர்பான பல் வேறுபட்ட அணுகுமுறைகள் உருவாகியுள்ளன.

பெரும்பாலான வாக்களிப்பு முறைகள் பெரும்பான்மை ஆட்சியை அடிப்படையாகக் கொண்டவை. பெரும்பான்மை ஆட்சிமுறை எளிமையான ஒரு முறையாக இருந்தாலும், பலவகையான வாக்களிப்பு முறைகள் புழக்கத்திலுள்ளன. மொத்த வாக்குகளின் அரைப்பங்குக்கு மேல் பெறுவதே தேர்ந்தெடுக்கப்படும் என்பது பெரும்பான்மை ஆட்சி முறையின் அடிப்படையாக இருந்தாலும், இரண்டுக்கு மேற்பட்ட தேர்வுக்கு உரியவை மத்தியில் தேர்வு நடைபெறும்போது எவரும் அரைப்பங்குக்கு மேல் பெறும் சந்தர்ப்பம் இல்லாமற் போவதுண்டு. இவ்வாறான சமயங்களில் அரைப்பங்குக்கு மேற்பட்டவர்களின் விருப்பம் அறிவதற்கான வேறு ஒழுங்குகள் வாக்களிப்பு முறையில் சேர்க்கப்பட்டிருக்கும். சில முறைகளில் அதிக வாக்குகள் பெறும் விருப்பு தேர்ந்தெடுக்கப்படுவதும் உண்டு.

## இவற்றையும் பார்க்கவும்

* விகிதாசாரப் பிரதிநிதித்துவத் தேர்தல் முறை
* ஒற்றை உறுப்பினர் தொகுதி முறை

பகுப்பு:தேர்தல்கள்
பகுப்பு:வாக்களிப்பு
ரஞ்சகுமார்

**ரஞ்சகுமார்** (பிறப்பு - டிசம்பர் 17, 1959) இலங்கையின் முக்கியமான சிறுகதையாசிரியர்களுள் ஒருவர். 1978 அளவில் எழுதத் தொடங்கி அலை, புதுசு, திசை, சரிநிகர், வீரகேசரி, நந்தலாலா, ஞானம், உயிர் எழுத்து ஆகிய இதழ்களில் பல்வேறு புனைபெயர்களில் சிறுகதைகளையும் விமர்சனங்களையும் எழுதியுள்ளார். இவரது முதற் சிறுகதைத் தொகுதியான *மோகவாசல்* 1989 இல் வெளியானது. விமர்சனங்கள் இன்னும் தொகுக்கப்படவில்லை.

யாழ்ப்பாணம், கரவெட்டியில் பிறந்த ரஞ்சகுமார், புலம்பெயர்ந்து ஆத்திரேலியா, சிட்னி நகரில் வாழ்ந்து வருகிறார்.

## பரிசுகள்
சர்வதேச அளவில் நடாத்தப்பட்ட சிறுகதைப் போட்டியில் ‘நவகண்டம்’ என்ற கதை முதற்பரிசு பெற்றிருக்கிறது.

## வெளி இணைப்புகள்
*''மோகவாசல்'' - நூலகம் திட்டம்
*''ரஞ்சகுமார்'' - சிறுகதைகள்
*கோசலை சிறுகதை பற்றி - அனோஜன் பாலகிருஷ்ணன்  

பகுப்பு:ஈழத்து எழுத்தாளர்கள்
பகுப்பு:1959 பிறப்புகள்
பகுப்பு:ஆஸ்திரேலியத் தமிழ் எழுத்தாளர்கள்